Strengere beskyttelse mot spam

I dag finnes det smutthull for masseutsendelser av epost, har man først fått telefonnummeret sin på en SMS-markedsføringsliste kan det være vrient å bli strøket, reservasjonen mot telefonsalg fungerer ikke så veldig bra, postkasser fylles med søppel, mange vil hevde at aktører som JCDecaux driver med "visuell forurensing av byrommet", barn bombarderes med målrettet markedsføring og isbilen forurenser boligområdene med både støy og dieseleksos. Det virker å være et stort flertall i Piratpartiet for å begrense spamming, selv om det ikke er full konsensus på hvor stram politikken bør være.

Forslaget som presenteres her er at Piratpartiet er for en innstramming av regelverket for å beskytte privatpersoner for uønsket markedsføring, særlig gjennom mail og SMS. Eksakt hvor langt vi skal strekke oss får vi heller drøfte i underforslag.

= Diskusjon = Jeg er for et definitivt forbud mot masseutsendelse av post uten addressat. - Sigmund

Fordeler med forslaget

 * Individets integritet og rettigheter
 * Bortkastet tid og irritasjon hos mottager - samt unødvendig kostnadsdriv på tilbudssiden (den som skriker høyest vinner)
 * Helse (mye av markedsføringen er for usunne produkter - lovverket er allerede strammet inn mtp tobakk og alkohol, men vi utsettes fortsatt for reklame for "junk food", gambling etc)
 * Miljø / forurensing. Det går med enorme mengder papir, fargestoffer og energi for utsendelse av reklame, både i fysisk form og digital form.
 * Kan overføre penger til annonsering i aviser, nettsteder, etc. Kan gjøre det mulig for flere nettsteder og aviser å holde nede prisen / være annonsefinansiert og dermed gratis for folk. (Ikke garantert at det vil skje)

Ulemper med forslaget

 * Man bør ikke blokkere små og nyoppstartede firmaer fra å annonsere sine tjenester. Grensegangen til hva som er å regne som "spam" kan være hårfin til tider.  F.eks., dersom en nyoppstartet bedrift ønsker å tilby tjenester som kan være aktuelle for en liten håndfull andre bedrifter, skal det da være ulovlig med direkte kontakt mot disse pr epost eller telefonsalg?

Andre tanker
(ingen)

Se også

 * Reglene om telefonsalg
 * Mailtråd "E-tinget: en mulighet for kjapp test av meninger"
 * http://www.e-tinget.com/Avstemminger/Spm2.asp?pid=34

= Avstemning =

Støttespillere

 * Tobias Brox
 * Vegard Solheim (Einig i prinsippet, må diskuterast kor stramt regelverk)
 * Øyvind A. Holm
 * Sigmund Kopperud/Postumus/Kavlrya Yenyur

Motstandere
(ingen så langt)

Agnostikere
(ingen så langt)

Bør piratpartiet mene noe om dette?

 * Ja - Tobias Brox
 * Ja - Vegard Solheim
 * Ja - Øyvind A. Holm
 * Ja - Bård Ove Kopperud